Okirat száma: 41482- /2023.

 Módosító okirat

**A** **Szombathelyi Mocorgó Óvoda, Szombathely Megyei Jogú Város Közgyűlése által 2020. október 7. napján kiadott, 41651-28/2020. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. §(2) és (3) bekezdése alapján, - Szombathely Megyei Jogú Város Közgyűlésének …/2023. (XII.14.) Kgy. számú határozatára figyelemmel – a következők szerint módosítom:**

1. Az alapító okirat 5.1 pontja helyébe az alábbi rendelkezés lép:

„5.1 A költségvetési szerv vezetőjének megbízási rendje: Az intézmény vezetőjét Szombathely Megyei Jogú Város Közgyűlése a pedagógusok új életpályájáról szóló 2023. évi LII. törvény, a nemzeti köznevelésről szóló 2011. évi CXC. törvény, valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII.30.) Korm. rendelet előírásai szerint pályázat alapján bízza meg. ”

1. Az alapító okirat 5.2 pontja az alábbiak szerint módosul:

„5.2 A költségvetési szervnél alkalmazásban álló személyek jogviszonya az alábbi jogviszonyokkal módosul:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | munkaviszony jellegű jogviszony | a Munka Törvénykönyvről szóló 2012. évi I. tv. |
| 3 | köznevelési foglalkoztatotti jogviszony | a Pedagógusok új életpályájáról szóló 2023. évi LII. tv. |

1. Az alapító okirat 6.1.3. pontjának 2. mondata az alábbiak szerint módosul:

„6.1.3. Pénzügyi-gazdasági feladataival összefüggő ügyviteli feladatait a Szombathelyi Köznevelési GAMESZ (Szombathely, Nádasdy Ferenc u. 4.), mint szolgáltató szervezet látja el.”

Jelen módosító okiratot 2024 . január 1. napjától kell alkalmazni.

Kelt: Szombathely, 2023. december „ ”

P.H.

**/: Dr. Nemény András :/**

 **polgármester**

**Ellenjegyezte:**

**/: Dr. Károlyi Ákos :/**

 **jegyző**